वैसे यहां जो खुद को किंगमेकर समझ रहे हैं वो अजीत जोगी। उन्हें लगता है कि कर्नाटक में जैसे जेडीएस ने कांग्रेस के साथ गठबंधन के लिए अपने उम्मीदवार को मुख्यमंत्री बनाने की शर्त रखी थी। कांग्रेस का पहला उद्देश्य बीजेपी को किसी भी कीमत पर सत्ता में आने से रोकना है और इसी वजह से कर्नाटक में सरकार बनाने के लिए कांग्रेस ने जेडीएस की शर्त मान ली थी। ऐसा ही कुछ जेसीसी के अध्यक्ष अजीत जोगी के मन में भी चल रहा है। कर्नाटक के जेडीएस की तरह ही छत्तीसगढ़ में जेसीसी राज्य में खंडित जनादेश का फायदा उठाने की महत्वकांक्षा रखते हैं। कांग्रेस में सत्ता के लिए अंदरखाने में मतभेद है और वो अकेले बीजेपी को राज्य में हराने के लिए पर्याप्त नहीं है। ऐसे में अजीत जोगी चुनावी नतीजों के बाद कांग्रेस की सत्ता में आने की हताशा और बीजेपी को हराने के उद्देश्य को देखते हुए गठबंधन में आने के लिए शर्त रख सकते हैं। शर्त ये कि वो गठबंधन में तभी आयेंगे जब कांग्रेस उन्हें राज्य का मुख्यमंत्री बनाने के लिए तैयार होगी। उन्हें लगता है कर्नाटक की तरह ही यहां भी ये पुरानी पार्टी अपनी विचारधारा और महत्वकांक्षा के साथ समझौता करेगी। अगर गौर करें तो उनका ये आंकलन उनकी महत्वकांक्षा और कांग्रेस की विवशता को दर्शाता है।